Jonathan Rhys Meyers

Jonathan Rhys Meyers, pôvodným menom Jonathan Michael Francis O'Keefe (* 27. júl 1977, Dublin) je írsky herec, spevák a model, medzinárodne známy vďaka filmu Velvet Goldmine. V Amerike sa zviditeľnil postavou kráľa Henricha VIII., ktorého stvárňuje v dramatickom historickom seriáli The Tudors (Tudorovci:Sex, moc a intrigy).
Za hlavnú úlohu v biografickom televíznom filme Elvis o osudoch Elvisa Presleyho získal ocenenie Zlatý Glóbus.

 Životopis 
Jonathan Rhys Meyers sa narodil v írskom Dubline ako syn Geraldine Meyers a hudobníka Johna O´Keefa. Jeho priezvisko je odvodené od dievčenského mena jeho matky. 

Bezprostredne po narodení bol pokrstený, pretože sa narodil so závažnou srdcovou vadou a jeho rodičia sa obávali, že sa tradičnej ceremónie krstu nedožije. Prvých niekoľko týždňov svojho života strávil v nemocnici. Vo veku jedného roka sa s rodinou presťahoval do Corku, kde vyrastal. Rhys Meyers má troch mladších bratov - Jamieho, Alana a Paula. Všetci traja sú profesionálnymi hudobníkmi.

Keď mal Rhys Meyers 3 roky, jeho rodičia sa rozviedli. Matka vychovala Jonathana a Alana, zvyšní dvaja bratia žili u starej mamy s ich otcom.

 Kariéra 
Vo veku 16 rokov bol Rhys Meyers kvôli záškoláctvu vylúčený zo školy North Monastery Secondary School. Našiel si prácu ako pomocník v billiardovom klube, kde padol do oka filmovým agentom, hľadajúcim mladé talenty a neopozerané tváre. Tí zháňali hlavného predstaviteľa do filmu War Of The Buttons. Na castingu neuspel, no o pár týždňov mu volali s ponukou úlohy v reklame na polievky Knorr. Vzápätí bol obsadený do svojho prvého filmu, Man Of No Importance. 

V roku 1996 sa objavil vo filme Michael Collins ako vrah hlavnej postavy, o tri roky neskôr v Ride With The Devil ako psychopatický bitkár Pitt Mackeson.

Účinkoval tiež v The Loss Of Sexual Innocence a spevom zaujal ako glam rockový idol vo Velvet Goldmine. 
Rolou zvrhlého, krásne beštiálneho Chirona zaujal v moderno-historickom diele Titus, filmovej inscenácií rovnomennej Shakespearovej hry.

Postavy, ktoré si vyberá, sú veľmi rôznorodé - v roku 2004 si zahral v historickom filme Alexander Veľký, o rok neskôr stvárnil v britskej komédii Bend It Like Beckham futbalového trénera.

Tiež patril k hlavným postavám seriálu Tudorovci : Sex, moc a intrigy, kde spolupracoval s hercami ako Henry Cavill, Natalie Dormer, Annabelle Wallis či James Frain.

Do hollywoodskych výšin ho pravdepodobne vystrelila až hlavná úloha v Match Point, filme amerického režiséra Woodyho Allena.

Toho istého roku (2005) získal Zlatý Glóbus za stvárnenie Elvisa Presleyho v televíznom filme Elvis. 

V roku 2006 si zahral s Tomom Cruisom v Mission Impossible III, pretože ho ale od mladosti trápila vychudnutá postava, musel začať navštevovať posilovňu. Kvôli tejto roli sa tiež naučil riadiť vrtuľník.

 Súkromie 
Voľný čas Jonathanovi Rhys Meyersovi spestruje jeho záľuba v koňoch, vlastní čiernu kobylu menom Belle. 

Jeho domovom je Londýn, často však odchádza relaxovať do Maroka, ktoré si obľúbil počas natáčania. 
Čo sa týka hudby, najradšej si vypočuje Boba Marleyho. Medzi jeho obľúbené skupiny patria americkí Broken Social Scene, Black Rebel Motorcycle Club či Kings of Leon. 

Jonathan Rhys Meyers sa v minulosti sa stýkal s herečkou Toni Collette, ktorá si zahrala jeho manželku vo Velvet Goldmine. V súčasnosti žije s anglickou filmovou producentkou Reenou Hammer. 

Objavuje sa tiež na stránkach časopisov, stal sa tvárou značiek Versace a Hugo Boss.

Od mladosti je tuhým fajčiarom, tohto zlozvyku sa však nedokáže zbaviť.

Je známy svojím citom pre módu, najradšej nakupuje obuv. Pretože je nevysokej postavy, väčšinou nosí topánky na opätku.

 Filmografia 
 Film Rok  Názov filmu Slovenský názov Postava 1996 The Killer Tongue  Rudolph The Disappearance of Finbar  Finbar Flynn Michael Collins  Michael Collins Collinsov vrah Samson and Delilah (TV) Samson a Dalila Mladý Samson1997 The Maker   Josh Minnel Telling Lies in America  Kevin Boyle 1998 Velvet Goldmine Zamatová extáza Brian Slade The Governess Guvernantka Henry Cavendish The Tribe Kmeň Adam 1999 The Loss of Sexual Innocence Strata sexuálnej nevinnosti Nic Ride with the Devil Jazda s diablom Pitt Mackeson Titus Titus Chiron 2001 Prozac Nation Prozac Nation Noah Tangled Nebezpečný sex Alan Hammond Happy Now  Mark Wraith 2002 Bend It Like Beckham Blafuj ako Beckham Joe 2003 The Tesseract Tesserakt Sean Octane Oktanový kult Otec I'll Sleep When I'm Dead Pomsta brata Davey The Emperor's Wife  Chamberlain The Lion in Winter (TV) Lev v zime Kráľ Filip II. 2004 Vanity Fair  George Osborne Alexander Veľký Alexander Veľký Cassander 2005 Match Point Match Point - Hra osudu Chris Wilton Elvis (TV) Elvis Elvis Presley 2006 Mission: Impossible III  Declan 2007 August Rush  Louis Connelly 2008 The Children of Huang Shi Útek z Huang Shi George Hogg A Film with Me in It  Pierce  2010 Shelter  Adam  2010 From Paris with Love  James Reece   2010 At Swim-Two-Birds (v pre-produkcii)  Televízia Rok  Názov filmu  Slovenský názov  Postava 2000 Gormenghast  Steerpike 2002 The Magnificent Ambersons Úžasní Ambersonovci George Amberson Minafer 2007 The Tudors Tudorovci Kráľ Henrich VIII.

 Iné projekty 

 Externé odkazy  



Kategória:Írski filmoví herci
Kategória:Írski televízni herci
Kategória:Írski speváci
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Osobnosti z Dublinu